Diari Oficial de la Generalitat Valenciana


Sumari del DOGV 5234, del 05-04-2006 (2006/3315)

RESOLUCIÓ de 21 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria d'Economia, Hisenda i Ocupació i el Consell de Cambres de Comerç, Indústria i Navegació de la Comunitat Valenciana, per al desplegament del programa .NEXOPYME. en el període 2005-2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5234

Data del DOGV
:   05-04-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/3315


Data del document
:   21-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Economia, Hisenda i Ocupació
    * administració central
    * informàtica aplicada
    * cooperació administrativa

RESOLUCIÓ de 21 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria d'Economia, Hisenda i Ocupació i el Consell de Cambres de Comerç, Indústria i Navegació de la Comunitat Valenciana, per al desplegament del programa .NEXOPYME. en el període 2005-2008. [2006/3315]  
Subscrit, després de la tramitació prèvia reglamentària, entre la Generalitat Valenciana, a través de la Conselleria d'Economia, Hisenda i Ocupació i el Consell de Cambres de Comerç, Indústria i Navegació de la Comunitat Valenciana, el 7 de desembre de 2005, un Conveni Marc de col·laboració per al desplegament del programa .NEXOPYME. en el període 2005-2008, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0052/2006, i que figura com a annex d'esta resolució.  
València, 21 de març de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI MARC DE COL·LABORACIÓ ENTRE LA GENERALITAT VALENCIANA, A TRAVÉS DE CONSELLERIA D'ECONOMIA, HISENDA I OCUPACIÓ I EL CONSELL DE CAMBRES DE COMERÇ, INDÚSTRIA I NAVEGACIÓ DE LA COMUNITAT VALENCIANA, PER AL DESPLEGAMENT DEL PROGRAMA .NEXOPYME. EN EL PERÍODE 2005-2008  
València, set de desembre de 2005  
Reunits  
D'una part, l'Honorable Sr. conseller d'Economia, Hisenda i Ocupació, Gerardo Camps Devesa, nomenat per Decret 5/2003, de 20 de juny, del president de la Generalitat Valenciana i que es troba autoritzat per a la firma del present conveni per acord del Consell de la Generalitat de data onze de novembre de 2005.  
I d'una altra, el president del Consell de Cambres de Comerç, Indústria i Navegació de la Comunitat Valenciana, Sr. Arturo Virosque Ruiz, en nom i representació d'este, expressament facultat per Acord del Ple Constitutiu realitzat el 28 de maig de 2002.  
Les parts, en la representació que exercixen, es reconeixen mútua capacitat legal per a convenir i obligar-se en els termes del present conveni,  
Manifesten  
I. La Conselleria d'Economia, Hisenda i Ocupació, com disposa el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, és el departament responsable del Consell en les matèries d'economia, hisenda, de foment de l'ocupació i l'economia social, formació professional i intermediació entre l'oferta i la demanda laboral, i de coordinació dels grans projectes.  
II. La Conselleria d'Economia, Hisenda i Ocupació es troba compromesa en la labor de millora continuada de la competitivitat de les empreses de la Comunitat Valenciana, especialment en les pimes, micropimes i empresaris autònoms, com a forma de contribuir a l'elevació del nivell de vida i benestar dels ciutadans.  
III. El Consell de Cambres de Comerç, Indústria i Navegació de la Comunitat Valenciana (en endavant, el Consell de Cambres), es constituïx formalment per Decret 81/1996 de 26 d'abril del Consell de la Generalitat Valenciana, com a òrgan consultiu i de col·laboració amb la Generalitat Valenciana. Posteriorment, la Llei de Cambres de Comerç, Indústria i Navegació, aprovada per les Corts Valencianes el 4 de desembre de 1997, ratifica el reconeixement del Consell i regula el seu funcionament. El Decret 158/2001, de 15 d'octubre, aprova el Reglament de les Cambres i del Consell de Cambres de la Comunitat Valenciana.  
IV. El Consell de Cambres, a més de coordinar les actuacions de les cambres, té com a missió articular les polítiques de la Generalitat Valenciana cap a les empreses, així com dinamitzar l'economia i el teixit empresarial. Per a això, el Consell de Cambres duu a terme diferents activitats d'informació, divulgació, formació, promoció, etc., especialment en els aspectes més innovadors de l'activitat empresarial i que poden generar més valor afegit als servicis i productes de les empreses de la Comunitat Valenciana.  
V. Des de l'any 2003 s'està executant una iniciativa del Consell Superior de Cambres de Comerç d'Espanya i una sèrie de cambres de comerç espanyoles pertanyents a regions Objectiu 2 FEDER (Aragó, Balears, Madrid i Navarra) denominada .Programa NEXOPYME. que es troba cofinançada pel Fons Europeu de Desenrotllament Regional (FEDER).  
VI. El Programa NEXOPYME es dirigix als col·lectius d'empreses més necessitats d'accions de suport per a superar la .bretxa digital. amb els països del nostre entorn i que són a més els col·lectius de major dificultat d'accés i seguiment. Actualment s'hi troben incorporades més d'1.000 empreses pertanyents a les comunitats autònomes assenyalades en el punt anterior. A més el Programa NEXOPYME també és susceptible d'implantar-se en comunitats autònomes Objectiu 1 FEDER com és el cas de la Comunitat Valenciana.   
VII. El Programa NEXOPYME permet la integració operativa de les noves tecnologies de la informació i de la comunicació en els processos de negoci de les empreses beneficiàries per mitjà de l'oferta d'una gamma àmplia de servicis i les dota de la infraestructura bàsica perquè puguen usar-los. A través d'una convocatòria d'ajudes el programa oferix a les pimes, microempreses i empresaris autònoms un paquet .indivisible. de servicis i productes consistent en: servicis en línia relatius a les principals àrees de suport a la gestió empresarial com internacionalització, capacitació, informació, assessorament o certificació digital; equipament informàtic i de comunicacions necessaris per al gaudi dels servicis en línia; i assistència i manteniment ordinaris d'un tècnic informàtic local.  
A partir de les consideracions anteriors, ambdues entitats constaten la importància i l'interés que té la implantació del Programa NEXOPYME a la Comunitat Valenciana com a instrument amb el qual millorar la competitivitat de les pimes, microempreses i empresaris autònoms d'esta comunitat autònoma, per la qual cosa acorden subscriure el present conveni de col·laboració, d'acord amb les següents  
Clàusules  
Primera. Objecte  
El present conveni marc té com a objecte la col·laboració entre la Conselleria d'Economia, Hisenda i Ocupació i el Consell de Cambres per a la implantació del Programa NEXOPYME en l'àmbit de la Comunitat Valenciana durant el període 2005-2008.  
Segona. Línies d'actuació i gestió del programa  
El programa preveu dos tipus d'actuacions:  
1. Accions individualitzades  
Consistix en la participació en el finançament en un 91,54% de la inversió necessària per a l'adquisició i ús del paquet de productes i servicis NEXOPYME, compost de servicis en línia, equipament i assistència tècnica local.  
El paquet de servicis NEXOPYME està valorat en 5.884,71 € més IVA, i el seu finançament està estructurat de la manera següent:  
Beneficiari (cofinançament privat no elegible) 497,85 €  
FEDER (70% de la despesa elegible) 3.770,80 €  
Cofinançament públic nacional  
 (30% de la despesa elegible) 1.616,06 €  
El paquet de servicis NEXOPYME inclou software i hardware que passen a ser propietat de l'empresa en finalitzar el programa, servici d'assistència tècnica, servicis d'internet .domini, disseny, gestor de continguts, correu, hosting, etc.. durant un any i servicis en línia durant un any.  
2. Accions globals  
Estes accions es dissenyaran en col·laboració amb les cambres que hi participen i tindran com a objectius bàsics la promoció, difusió i gestió del programa. Entre altres, les dites accions consistiran en:  
. Realització d'un pla de màrqueting del programa  
. Establiment d'un call-center  
. Implementació d'una estructura territorial de gestors del programa Nexopyme   
. Implementació d'informació i actuacions en la pàgina web del programa denominada www.nexopyme.com  
Els beneficiaris del programa seran menudes i mitjanes empreses, microempreses i empresaris autònoms amb establiment permanent a la Comunitat Valenciana.  
El nombre previst de beneficiaris en el període de duració del conveni a la Comunitat Valenciana serà de 1.860 amb la distribució següent:  
Cambra Nre. Empreses  
Alcoi 23  
Alacant 646  
Castelló 223  
Orihuela 27  
València 941  
Total 1.860  
La incorporació de l'empresa o l'empresari al programa es formalitzarà per mitjà de la firma d'un conveni entre la cambra de comerç de la demarcació corresponent, i l'empresa beneficiària.  
Tercera. Desenrotllament anual del conveni  
Anualment es procedirà, per mitjà de la subscripció de la corresponent addenda al present conveni marc, a establir els termes concrets de la col·laboració per al període anual de què es tracte determinant, entre altres aspectes, el nombre màxim de beneficiaris i la seua distribució per demarcació de cada una de les cambres de comerç, l'import de l'aportació econòmica de la Generalitat Valenciana en concepte de cofinançament públic nacional així com qualsevol altre que s'estime rellevant, sempre dins del que establix el present conveni marc de col·laboració.  
Quarta. Obligacions del Consell de Cambres de la Comunitat Valenciana  
El Consell de Cambres en col·laboració amb les cambres de comerç de cada demarcació, s'encarregarà, entre altres, de les actuacions següents:  
. Promoció i difusió del programa  
. Establiment d'una xarxa coordinadors i gestors locals de suport a les empreses  
. Accions locals de dinamització i tutorització de l'ús dels servicis NEXOPYME  
. Control i seguiment de l'execució del programa  
El Consell de Cambres informarà puntualment de la realització de les activitats i facilitarà tots els informes que se li sol·liciten a la Conselleria d'Economia, Hisenda i Ocupació.  
Cinquena. Obligacions de la Conselleria d'Economia, Hisenda i Ocupació  
La Conselleria d'Economia, Hisenda i Ocupació, assumirà el tram de cofinançament públic nacional del paquet de servicis NEXOPYME.  
Anualment, i a fi d'assegurar l'existència de línia de crèdit adequada i suficient, la Conselleria d'Economia, Hisenda i Ocupació procedirà a dotar en els seus pressupostos la corresponent línia nominativa.  
Sisena . Justificació de despeses i forma de pagament  
Per al lliurament dels fons, el Consell procedirà a presentar a la Conselleria d'Economia, Hisenda i Ocupació certificacions trimestrals en relació amb els convenis subscrits en el període certificat. La dita certificació comprendrà una relació nominativa dels convenis subscrits en el període i la seua distribució per demarcacions de cada una de les cambres de comerç, junt amb còpia compulsada d'estos i de les factures emeses.  
La Conselleria d'Economia, Hisenda i Ocupació transferirà l'import de la quantitat certificada al compte corrent assenyalat pel Consell i este procedirà a enviar les corresponents transferències als beneficiaris.  
Respecte a les possibles implicacions fiscals del present conveni, expressament s'assenyala que el Consell actuarà com a mer mediador en la transferència dels fons entre la Conselleria d'Economia, Hisenda i Ocupació i els beneficiaris de l'ajuda concedida.  
Setena . Comissió Mixta  
Es constituirà una Comissió Mixta per quatre membres, dos per part de la Conselleria d'Economia, Hisenda i Ocupació i dos per part del Consell de Cambres, designats respectivament per cada institució.  
La Comissió es reunirà sempre que ho sol·licite algun dels seus membres. Se li sotmetran totes les incidències que es generen de l'aplicació del present conveni.  
Vuitena . Vigència i condicions  
El present conveni estarà en vigor des de la data de la firma fins al 31 de desembre del 2008.  
Novena. Naturalesa  
El present conveni té naturalesa administrativa. Es regirà per les seues pròpies normes, en allò no previst, supletòriament, per la legislació i els principis de la contractació administrativa i els generals del dret.  
Desena . Clàusula de rescissió.  
En compliment del que disposa l'art.7 del Decret 20/1993, de 8 de febrer, pel qual es regula el registre de convenis i s'establix el règim jurídic i pressupostari dels convenis que subscriga la Generalitat Valenciana, el Consell podrà procedir a la rescissió del conveni quan s'incomplisquen les obligacions reflectides en ell.  
Onzena . Interpretació i aplicació  
La Conselleria d'Economia, Hisenda i Ocupació i el Consell de Cambres es comprometen a intentar resoldre de manera amistosa qualsevol dubte o conflicte que puga sorgir en la interpretació i aplicació d'este conveni.  
En cas de no resoldre les discrepàncies, ambdues parts acorden el sotmetiment als tribunals de la juridiscció contenciosa administrativa.  
I, en prova de la seua conformitat, les parts firmen el present document en quadruplicat exemplar, en el lloc i la data indicats.  
El conseller d'Economia, Hisenda i Ocupació: Gerardo Camps Devesa  
El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz